《鬓云松令》
清代·姚燮

烛光残，鹦语静。环锁重扉，佳约无凭准。斜月上墙桐叶暝。

划袜潜来，露下三更紧。

鬓云松，罗袂冷，乱藕阑干，愁个烟难醒。脉脉向人花气凝。

蓦地风香，飞过鸳鸯影。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。